Həzi Aslanov-2 metrostansiyası

Həzi Aslanov-2 metrostansiyası — Bakı metrosunun ikinci (Yaşıl) xəttinin stansiyası olacaq. Layihə  adı — Y-17. "Həzi Aslanov metrostansiyasına" (qırmızı xətt) birbaşa keçidi olacaqdır. Bu stansiyadan tunelin Şah İsmayıl Xətai metrostansiyasına qədər uzadılması planlaşdırılır. Üstəlik Dərnəgül metrostansiyasına qədər 3 yeni stansiyanın tikintisidə planda vardır. Daha sonra 9 stansiyanın tikintisi ilə Yaşıl xəttin dairəvi forma alması təmin ediləcəkdir.

 Tikinti 
Tikinti işləri 2011-ci ildən aparılır. Ümumilikdə Yaşıl xətdə tikinti işlərini fransız Bouygues Travaux Publics şirkəti aparır. Tikitinin gələcək illərdə bitməsi planlaşdırılır. Ancaq dəqiq vaxt bildirilmir. 2014-cü ildə tikintinin sürətləndirildiyi bildirilmişdir. Bu hissənin prioritet olması və tunelin döşənməsi aparıldığı bildirilirdi. Bakı Metropoliteni isə tunelin inşasının davam etdiyini və hansısa mühüm irəliləyişin olmadığını bildirmişdir. Görünür bu stansiyada ya tikinti işləri müvəqqəti dayandırılmış və ya inşa işləri yaşaşıdılmışdır. 2016-cı ilin avqustunda Bakı Metropoliteni Yaşıl xəttə yeni 3 stansiyanın inşa ediləcəyini bildirmişdir. Ehtimal olunur ki, Məhəmməd Hadi metrostansiyası bu 3 stansiyanın inşası başa çatdırıldıqdan sonra tamamlanacaqdır.

2022-ci ilin noyabrında "Bakı Metropoliteni" Qapalı Səhmdar Cəmiyyətinin baş mühəndisi Əlixan Osmanov deyib ki, Bakı metrosunun Yaşıl xətti üzrə yerləşən, şərti adı Y-17 olan "Həzi Aslanov-2" stansiyasının tikinti işləri müvəqqəti dayandırılıb və stansiyanın tikintisi 2023-cü ildə davam etdiriləcək: "Hazırda "Həzi Aslanov-2" stansiyasında tikinti getmir. Amma stansiyanın böyük bir hissəsi tikilib. Gələn il müəyyən şərtlər daxilində biz stansiyanın tikintisini davam etdirə bilərik."

 Xarici keçidlər 
 Bakı Metropolitenin rəsmi saytı metro.gov.az

 İstinadlar 

Kateqoriya:Bakının layihələndirilən və tikintisi davam edən metrostansiyaları
Kateqoriya:Həzi Aslanov